Datasets:

R5dwMg

/

zh-wiki-yue-long

like 1

《Undertale》係由托比·霍士做嘅一款角色扮演遊戲，2015年9月15號出版。喺遊戲入面，玩家要控制一位跌落地底世界，俾魔法屏障隔開嘅人類細路。玩家嘅任務就係要將佢帶返地面，探索充滿城鎮同山窿嘅地下世界，並喺旅途入面解開無數嘅謎題。

2018年10月31日，由Toby Fox推出咗一款有相似角色設定嘅遊戲《Deltarune》，有同Undertale相似嘅設定，可以係Windows同埋macOS嘅平台上面免費玩。 好多人都以為Deltarune嘅Undertale嘅續作，但係佢其實係同Undertale冇關嘅另一款遊戲，Toby話個正式版會係未來7年之內推出。

《Undertale》嘅故事完全發生喺地底世界，啲怪獸俾人類封印喺一個好大的地底山窿入面，佢哋曾經同人類和諧咁生活喺地面，但係喺同人類嘅戰爭嗰陣時失敗咗而被驅逐，地底同地面世界就俾人類起嘅屏障隔開，之後，人類同怪獸完全分居。

不過，Frisk最終仍然同Toriel告別，揾Asgore嘅城堡同比結界阻擋，可以到地面世界嘅通道，喺旅途入面Frisk認識咗唔同嘅怪獸，包括擔任哨兵嘅骷髏骨頭兄弟Sans同埋Papyrus，皇家衛隊嘅首領Undyne、皇家科學家Alphys、地底世界嘅電視節目主持人Mettaton等等，但係間唔中就會有一啲怪獸戰鬥。

有一日，Chara計畫俾Asriel吸收佢嘅靈魂，順便穿過屏障，喺地面收集六個人類靈魂，諗住放啲怪獸。按計畫嚟講，第一個人類飲毛茛做嘅茶自殺，Asriel吸收咗Chara嘅靈魂，再帶佢嘅屍體穿過屏障返返佢嘅鄉下。

但係村民就以為Asriel殺咗Chara，而開始攻擊佢。Chara諗住跟住計畫殺死人類，而Asriel就拒絕做計劃，冇攻擊到人類，只係誓死抵抗班村民嘅攻擊，將Chara嘅屍體帶返地底，之後喺金色花床上面化成灰燼。

Chara係Asgore同Toriel收養嘅一個人類細路，係第一個跌落地底世界嘅人類，同Frisk一樣冇性別。雖然係中立路線同埋和平路線佢已經死咗，但係喺屠殺路綫佢俾Frisk嗰種所謂嘅「意志」超能力返生咗，同佢一齊毀滅地底世界。

根據2017年施政報告嘅介紹，港人首置上車盤嘅土地來源會係私人發展商擁有或由政府買返嚟嘅地。交畀發展商起樓嗰陣，會用地契條款要求發展商作混合發展，同時提供私人房屋單位同埋首置單位。首置單位出售對象資格由政府規定，包括要係居港滿七年嘅香港居民，從未喺香港置業，收入限額係居屋收入限額再加三成之內，轉讓年期限制亦會比居屋嚴謹。

而重新舉行選舉嘅原因係由於反移民嘅瑞典民主黨唔支持任何唔改變移民政策嘅政府提交嘅財政預算案，而四黨組成反對聯盟喺議案表決前一日夜晚亦表示唔會就財政預算案同執政聯盟合作，搞到瑞典民主黨做出嘅決定就能夠對瑞典政治有決定性影響。

民調話，由執政黨國民黨推舉嘅埃爾南德斯有五成一左右嘅受訪者支持，主要反對黨自由黨候選人塞拉亞有一成八支持，由自由和重建黨、革新和團結黨聯合推舉的候選人納斯拉亞支持率有三成，唔排除埃爾南德斯有機會連任。

花魁要學好多門高檔禮儀，包括古典書法、茶道、舞蹈、優雅樂器、和歌，重有圍棋之類。花魁好多時都係浮世繪嘅題材。花魁唔會接一般街客，而係佢哋會決定接受畀邊嗰請。達到最高級嘅太夫嘅衫靚到極，出門時一定有好幾個隨從攞行李。

李逍遙係大宇資訊著名角色扮演遊戲《仙劍奇俠傳》嘅男主角。喺《仙劍奇俠傳》、《仙劍奇俠傳二》、《仙劍奇俠傳五前傳》同埋《仙劍奇俠傳五》登場。蜀山仙劍派第27代掌門，南詔國公主趙靈兒、林家堡千金林月如嘅老公丈夫，蜀山仙劍派酒劍仙司徒鐘嘅徒弟。

任志強，花名係任大炮，山東萊州人氏。中華人民共和國企業家，北京地產大亨，前中國共產黨黨員同太子黨，老竇係曾任商業部副部長嘅任泉生。係中國大陸社交媒體微博度嘅一位資深博主，由於有著「紅色家庭」嘅身份背景，加上成日大膽咁點評時弊，成咗中共體制入邊異見同開明派嘅代表而出名同廣受關注。

2020年由於有傳文直接鬧到中共總書記習近平，被開除出中共兼俾人拉去受審。喺2020年9月22號由北京市第二中級人民法院出面，話任志強犯有經濟罪行，判咗佢要坐十八年嘅重監。外界相信，對佢落重刑唔單止係懲罰佢批評過習近平，亦係殺一儆百，俾啲反對派嘅警告。

新《頌恩》係將舊《頌恩》同《心頌》兩本溝埋，再從新編排，除咗再加一啲新歌之外，亦都將舊版嘅一啲歌剔走咗，所以有啲歌舊版有，新版反而冇。同舊《頌恩》唔同，新《頌恩》淨得五線譜，但係有簡譜嘅索引。另外，新《頌恩》入面除咗有少量英文聖誕歌之外，並冇任何英文聖歌。

洪水入咗城鎮裏便，就叫做水浸或者水浸街，語體文叫做「內澇」。香港政府用咗十幾年去編制排水系統，先解決咗水浸街問題，而大陸重有好多城市嘅排水系統唔完善，一落大雨就水浸，例如喺2012年7月21號，北京落咗61年來最大嘅暴雨，造成97人死亡、幾百億文人民幣嘅經濟損失。

故仔講女主角細井千晶啱啱入電視台做嘢，佢原本係想做編劇或導演，但被安排去資訊節目部門當幕後工作人員做跑腿，多次申請調職都不獲接納。有日，佢趕去直播室運送訪問錄影帶途中，原先想搭𨋢嘅，但因為佢入到去就有超重警報，佢只好死死氣咁行出𨋢。

千晶無意中得知原來鮫島徹有個讀高中嘅女 ── 伊藤瞳，原來阿瞳媽媽要再嫁，要佢搵爸爸餃島。阿瞳重同千晶講踢爆爸爸嘅秘密，說佢根本係一個滴酒不沾嘅人，飲少少都唔得。鮫島平時喺酒吧叫嘅「鮫島Special」根本係串通酒保開嘅，嗰杯其實係烏龍茶，係唔會醉，用嚟呃女仔。

劉錚，原名劉長壽，係朱德元帥嘅女婿，河北石家莊人。做過中華人民共和國外交部辦公廳秘書室翻譯、駐前蘇聯大使館隨員、外交部禮賓司科員、外交部前蘇聯東歐司科員、副科長同副處長、中國人民對外友好協會歐洲處副處長，駐前蘇聯使館二秘、一秘，中國人民對外友好協會歐洲工作部副主任等職。

娘要嫁人係由中央電視台、上海尚世影業、天視衛星傳媒、太原廣播電視劇製作中心、東陽華海時代影業一齊負責整嘅年代情感劇，部片一共46集。入面講嘅係剩女齊之芳一直先後遇到好多條好同衰嘅男仔，喺為愛或生存之間而結婚嘅尷尬事。

1960年代初嘅細城市，一個得人驚嘅電話講齊之芳嘅老公因為救人而死，丼低佢同大毛、二毛、毛毛三條蘇蝦。加上嗰時因大饑荒而遇到好多困難，雖有阿爸阿媽同阿哥、消防隊長肖虎幫襯，但重未搞掂佢一日三餐嘅溫飽問題。

肖曉琳係中國大陸嘅電視主持，湖南長沙人。1981年從北京廣播學院畢業之後去咗長沙電視台做嘢，1988年正式調入中國中央電視台做主播，期間先後主持過《新聞聯播》、《焦點訪談》、《半邊天》、《社會經緯》、《今日說法》呢啲欄目直到2017年2月正式退休。

阿Joe嘅雙親係嚴父慈母，阿爸對個仔一向冷漠對待，兩個人嘅關係由細到大到好生疏。阿爸不斷嘅責備同冷落，令到個仔嘅自我形象同性別嘅定位帶嚟負面影響。Joe知道阿茵有咗BB，但係因為心靈嘅種種陰影而抗拒。

二甘醇曾引起大規模中毒案。最著名嘅係一九三七年，響美國磺胺酏劑事故，磺胺酏劑，用二甘醇做溶劑。一百零七人食咗後毒死。呢件事催生美國「一九三八年聯邦食品、藥品及化妝品法案」。因藥品滲雜二甘醇至死，時有所聞。

南非、印度、尼日利亞、阿根廷、孟加拉、海地、中國同埋巴拿馬都發生過，毒死數以千計嘅人。原本藥用輔料係丙二醇同甘油，而二甘醇外觀近似，而售價平過正料，所以不法之人，用二甘醇冒充丙二醇同甘油賣，好多中毒案就係咁樣搞出嚟。

一九八五年，奧地利有釀酒商，酒加入二甘醇，等酒味更甜口感更佳。雖然二甘醇份量，唔足以令人即刻中毒。揭發後，奧地利酒，出口大跌。之後奧地利加倍管實釀酒商，當地釀酒商，亦由大量產甜酒，改為產量少但質佳嘅乾酒。

一九九六年，海地有乙酰氨基酚糖漿含有二甘醇。八十五個細路食咗毒死。糖漿由海地一公司生產，用咗受二甘醇污染嘅甘油，由於呢間公司，無採用標準品質保證程序，去確定甘油嘅純度，所以未發現嗰啲甘油有問題。嗰批甘油係由荷蘭一公司買返嚟，生產地係中國，始終都查唔到，響邊度得二甘醇污染個。

二零零六年五月，中國齊齊哈爾第二製藥廠生產嘅亮菌甲素注射液被發現含有高濃度嘅二甘醇。調查發現最少有11人因注射該藥死亡。事件起因係齊二藥嚴重違規操作，從不法商人購入假冒丙二醇嘅二甘醇並通過品質檢查投入藥品生產。

二零零六年十月，美國疾病控制及預防中心同埋巴拿馬衛生部響查卌六人嘅死因，發現咗一種無糖傷風藥水裏面，含有過量二甘醇，足以中毒。呢卌六人死之前，都見腸胃症狀、腎衰竭同埋癱瘓。幾乎所有受害者，都係卌至八十歲，都係高血壓同埋糖尿病患者。

巴拿馬政府亦立刑事案調查。呢次藥品污染，原自中國江蘇泰興市甘油廠，間廠將二甘醇標籤為甘油賣，其中一批經過三間公司後，賣畀巴拿馬一間國營機構，並用嚟生產廿六萬樽傷風藥水，結果引起無數人中毒。據報有三百六十五人食咗呢批藥水後死咗，其中至少有一百人，確定二甘醇中毒而死。

二零零七年六月一號，美國聯邦藥物管理局警告，中國入口嘅牙膏，含二甘醇，高達百分之四，重扣留埋批牙膏，又警告消費者，唔好用中國製造嘅牙膏。六月二號，中國國家質檢總局聲明，話中國出口嘅牙膏，二甘醇含量係安全嘅，希望美國儘快澄清。

六月五號，新加坡食品科學局宣稱，三款中國製牙膏，驗到有二甘醇，要求全數收番。六月十一號，香港海關驗到中國製牙膏有二甘醇，叫市民唔好用。但中國國家質檢總局，要求香港政府收番呢個決定。六月十四號，紐西蘭都驗到中國牙膏有二甘醇，叫人唔好用。

Laura Pausini係意大利歌手Laura Pausini嘅首張錄音室專輯，1993年5月18號由華納音樂响意大利首次發行，其後响歐洲、澳洲、日本同臺灣發行 。𠵱隻碟嘅全球銷量超過二百萬張。而响比利時專輯排行榜同葡萄牙專輯排行榜，排喺頭位。

Laura Pausini爲歌迷帶來「永恆嘅內心顫動」，啲歌有嘅意式情懷。專輯嘅第一首歌係第43屆米蘭聖雷莫音樂節嘅冠軍作品「落寞悲歌」， 更喺意大利單曲榜上排第一，之後喺歐洲大熱，盤踞歐洲國家嘅十大歌曲排行榜，包括比利時、荷蘭同法國。

最初呢種信仰係喺牙買加黑人草根階層先開始，根據佢哋演繹《聖經》嘅聖境預言，相信會有一個王中之王，帝中之帝出現。佢哋認為吸食大麻可以淨化靈魂同洗滌身心，達到同神溝通嘅狀態，所以每次讀經之前都會先吸一吸。

《 瘋劫 》，係1979年由許鞍華第一部導演嘅粵語劇情片。陳韻文編劇，鍾志文攝影，余燦峰剪接，羅開睦監製，李玉蘭製片，比高出品。由萬梓良、趙雅芝、李海淑、張艾嘉主演。片長八十分鐘。票房收入二百一十幾萬，當年華語電影中賣座排第十六。

影片結合奇情同寫實，佈局撲朔迷離。敘事時序全以個人意識而非物理時間邏輯帶動，睇到編導嘅風格。但當觀眾揭開電影嘅懸疑故事外殼，會發現佢內裏亦有作者對「人物心理空間」嘅探究、對世情嘅關懷。用西環舊樓陰暗侷促同乾淨光猛嘅醫院等現代空間做對比，將新舊文化嘅「參差磨擦同人物間不穩定嘅感情暗生連繫」。

《電流戰爭》係美國一部傳記歷史電影，片長107分鐘，2017年首映，2019年上映。講述支持直流電嘅愛迪生同支持交流電嘅威斯汀豪斯爲咗成爲美國最大供電商而展開連場明爭暗鬥世紀激戰嘅「War of the currents」。

狂徒創作群曾經係臺灣大宇資訊旗下嘅遊戲製作小組，以「狂徒創作群，再現永恆經典」為口號，創造咗好多經典華文遊戲。著名嘅作品有《仙劍奇俠傳》以及《大富翁系列》二到五代，仲有同軒轅劍遊戲系列製作小組DOMO共同研發嘅《仙劍奇俠傳二》。

嚮外國有法例唔准賣畀非專業投資者。不過，嚮香港好多銀行分行都有得代售。銀行職員，話名投資顧問為咗個佣金，重賣畀退休人士、相熟街坊、師奶咁，香港政府又唔管，等到2008年金融海嘯出現，迷你債券市價大跌，冇錢還，大家先至知味道。

《魔幻羅盤》喺一部2007年嘅奇幻冒險電影，由基斯韋士執導，改編Philip Pullman嘅「黑暗元素三部曲」裏面嘅第一本小說《北極光》。主演係妮歌潔曼、迪歌達布魯李察斯、丹尼爾基克、Sam Elliott、伊娃格蓮、伊恩麥基倫。

電影版令人好失望，所以令到兩部續集都俾人取消咗。12年後，即係2019年，就製作咗電視劇版《黑暗元素》出嚟。由Bad Wolf同New Line Production公司製作，喺BBC One同HBO播出。

Sexy Zone係由中島健人、菊池風磨、佐藤勝利、松島聰同埋Marius葉組成5人組合。Sexy Zone嘅經理人公司係日本Johnny's事務所，唱片公司宜家係Universal Music入面其中一個廠牌Top J Records。

有啲投資工具風險比較高，例如股票，如果你主要既投資係呢啲高風險工具，你要做好倉位管理。簡單啲講，倉位越大，潛在回報越高，但係風險亦都越大。有啲投資工具風險比較低，例如短期美國國債，如果你主要既投資係呢啲低風險工具，你既潛在回報一般都比較低。

牛仔肉係比較年幼嘅牛嘅肉，通常係出世22個禮拜之內，比一般牛肉嫩滑，生長期間主要用奶製品飼料餵養，肉色係粉紅色，比一般牛肉顏色淡，脂肪含量比成年牛嘅肉低，有一種特殊嘅香味，係一種高檔嘢食，喺意大利菜同法國菜用得比較多。

2020年5月尾，佢有份參與一份聯署，支持北京未經諮詢或香港人同意而強行訂立，引起泛民主派一致負評嘅《香港國家安全法》，但有關文藝界聯署之後被揭發做假，其中名單上嘅張寶華、徐熙媛、李巧靈同蔣志光之後死口唔認有份參與聯署，而陳汝騫就响2019年與世長辭。

陳志康由1992年起喺駒騰開始佢嘅踢波生涯，之後先後效力於流浪、南華同愉園，喺2002/03年香港甲組足球聯賽季度重投南華。有亞洲足協A級教練牌嘅陳志康喺2008/09年香港甲組足球聯賽季度開始兼任青訓教練，2009/10年香港甲組足球聯賽季尾退役之後，佢全職擔任助理教練。

呢條條約結束咗由1807年打到1809年嘅英土戰爭。土耳其宮廷恢復咗英國喺佢哋帝國中大部份嘅商業同法律特權，而英國就承諾會用自己嘅艦隊同供應武器畀伊斯坦堡來保護鄂圖曼帝國，等佢哋可以對付來自法國嘅威脅。

地震引起好多中國大陸、港澳臺同海外華僑、海外媒體嘅關注。後嚟喺同年6月，山西太原有政協委員提出建議，為咗悼念呢單災難啲死難者兼加強全民憂患意識，提高防災減災能力而設立噉嘅日子。結果喺2009年3月2號俾中華人民共和國減災委同民政部發佈消息，兼俾國務院批准，從2009年開始，逢每年5月12號係中國大陸嘅防災減災日。

米坦尼係喺米索不達米亞嘅古老國家，青銅器時代西亞嘅強國之一，由胡里安人喺大約公元前1550年建立，整體歷史記載唔係幾清楚，多數由鄰國所記錄嘅拼湊。最初可能係趁赫梯消滅巴比倫同埋亞述古王國衰落嘅時候留落嚟嘅權力真空崛起，成為今日敘利亞一帶嘅最強國家。

領土範圍喺現家嘅米索不達米亞嘅北部，喺公元前15世紀國力達到頂峰，係青銅器時代數一數二嘅強國，同埃及第十八王朝法老圖特摩斯三世並列，爭奪地中海東岸霸主地主，佔有目前嘅土耳其東南部、敘利亞北部同埋伊拉克北部，將亞述古王國納為附庸，首都瓦舒坎尼嘅位置則尚未確定。

元類別，電腦程式用字，物件導向之中，以物件來描述類別嘅行為。唔係隻隻物件導向程式語言都有，就算有都好，各自對元類別有唔同睇法。由於電腦程式日新月異，時常用返同一個名，元類別內容亦可能唔係嗰樣嘢，可謂名同實異。

如何為之元類別，並無一貫定義。至可行就參照始祖Smalltalk，睇佢結構同功能，有幾多相似。同名實異為後來者帶來爭執。就好似Java有元類別之名Metaclass。然而佢同Smalltak比，就差天共地，結構同功能都大為相異。

州議會選舉現行制度係聯立制。議席總數180。成個拜仁分成91個選區，按簡單多數制各選1席。另外名單比例代表制選89席，選區按7個行政區分，得票滿5%嘅黨當選。但係可能出現超額議席同平衡議席，令議席數有突。

《3個小生去送殯》係一部2017年美國搞笑電影，由Richard Linklater做導演，改編Darryl Ponicsan嘅2005年英文同名小說。主演係史提夫加維、Bryan Cranston、羅蘭士費斯賓。

當黑方嘅2 ... dxc4喺中間投降嗰陣，白方會諗辦法攞返中間位置，同時利用佢向黑方進攻。但係，黑方並唔係冇反制嘅機會。如果可以阻止到白方嘅中間位置，黑方就可以落... c5同... cxd4嚟削弱白方喺中間位置攞到嘅好處，再喺之後嘅終局攞到優勢。

係指喺韓國高等學校一到三年級嘅學生間舉行嘅棒球競技。高等學校之間嘅棒球大賽係由大韓棒球協會主管嘅。參加比賽嘅球隊都受過長期訓練，同日本、美國幾乎間間學校都開棒球項目唔同，開有棒球部嘅韓國高等學校大約有60~70間。

Edyta Anna Górniak係波蘭一位流行女歌手，波蘭南部小城奧波萊出世。佢喺1994年代表波蘭參加歐洲歌唱大賽，以一曲〈非卿本人〉贏得第二名。佢係抒情女高音，廣闊嘅音域可橫跨約四個八度音程。

身形高䠷而又嫋娜娉婷嘅Edyta Górniak，雖然佢有一位赫赫聲名嘅嫲嫲 Edith Piaf，但因爲遺傳咗羅姆裔爸爸嘅深釉膚色，所以成日畀同學䎵笑。直到十七歲嗰年，有幸得到賞識，獲邀參演音樂劇Metro，先至擺脫以往醜小鴨嘅形象，佢喺三年之間演出超過七百場音樂劇，原本以爲從此就飛上枝頭變鳳凰，卻又因劇團嘅政治性決策下，遭到臨時換角嘅命運。

但佢因𠵱次遭遇，開始向外發展佢嘅演藝事業，從而轉危爲機。1994年Edyta Górniak代表波蘭參加喺柏林所舉行嘅歐洲歌唱大賽，獲得第二名，令佢成爲歐陸最受矚目嘅新星，亦都開始咗佢錄音室歌手嘅生涯。

喺佢打緊波嗰時，幫過中國女籃攞過2001、2004年亞洲女籃錦標冠軍，同時攞埋2002、2010年亞運會女籃冠軍返嚟。喺2009年4月28號重入咗去芝加哥天空隊一直到2010年先至返到八一隊繼續打波，到咗2013年11月4號先至宣佈退役。

2018年，佛羅里達州通過《日光保護法案》，令嗰個州全年都用夏令時間。由於嗰個州有兩個時區，實際情況係佛州大部分由北美東部時區變換到東部夏令時間，而狹長地帶同阿巴拉契科拉河以西部分係由北美中部時區變做中部夏令時間。

奧德修斯一路走一路大聲噉笑獨眼巨人，途中提到自己個真名係乜。出乎所有人意料嘅係，原來獨眼巨人係海神普西頓個仔，佢知道咗奧德修斯係邊個，就向佢阿爸祈禱。普西頓聽到個仔嘅祈禱，知道自己個仔盲咗，就勃然大怒，施法咒奧德修斯，咒佢要十年都冇得返屋企。

臺北經濟文化代表處，減筆叫臺灣代表處或台北代表處，係中華民國喺非邦交國所設立，行使大使館或領事館部分權責、享有外交禮遇嘅代表機構。非邦交國因為同中華人民共和國政府有外交關係，所以唔可以同中華民國政府建立正式邦交。

喺廣東沿海嘅漁民長期被視作賤民，處於社會嘅最低層，更被蔑稱為「蜑民」，唔畀上岸居住同參加科舉考試。清朝道光年間，廣東水師每月向坪洲嘅漁民輪流徵用兩條漁船，假扮作為一般商船，用嚟誘惑海盜搶劫。漁船係漁民嘅謀生工具同埋住處，雖然呢種「扮商誘盜」嘅策會按船上舵工水手人數而津貼口糧，但所發嘅口糧僅夠男丁食，而唔夠養活船上大小家眷。

因為咁樣，黃勝興為首嘅12名漁民向官府稟報，經知縣同游擊商討後，決定由漁民、水師及同縣衙門三方合資建造兩隻蝦笱艇，畀水師用作誘盜，並永遠禁止徵用漁民嘅漁船。方案獲得兩廣總督批准，並知會廣東布政司、按察司、督糧道、新安縣等各級衙門。

除咗發生喺糖酵解同三羧酸循環之中嘅底物水平磷酸化之外，製造腺苷三磷酸嘅另一條路徑係氧化磷酸化作用，呢一作用發生喺細胞呼吸嘅過程之中。喺氧化磷酸化期間，還原型煙醯胺腺嘌呤二核苷酸被氧化為氧化型煙醯胺腺嘌呤二核苷酸，生成2.

唔好似氧化磷酸化，氧化與磷酸化呢兩個過程喺底物水平磷酸化過程中並未聯繫喺一齊，儘管呢兩種磷酸化都會令到腺苷三磷酸生成並且喺分解代謝嘅氧化過程中常會得到活性中間體。然而通常情況下多數嘅腺苷三磷酸係喺有氧或無氧呼吸嘅氧化磷酸化過程中形成嘅。

一旦糖酵解嘅產物丙酮酸進入線粒體基質，丙酮酸就被轉變為乙酸酯並結合到輔酶A上以生成乙醯輔酶A並進入三羧酸循環。然而三羧酸循環係需氧呼吸，底物水平磷酸化嘅另一個例子就發生喺琥珀醯輔酶A轉換為琥珀酸時，鳥苷二磷酸通過被轉上一個磷酸基團而生成咗鳥苷三磷酸。

另一種形式嘅底物水平磷酸化見於工作中嘅骨骼肌與大腦之中。磷酸肌酸作為一種便利現成嘅補充物被儲存起來，肌酸磷酸激酶將磷酸基團從磷酸肌酸轉移到腺苷二磷酸上而生成腺苷三磷酸。接著腺苷三磷酸釋放所匯存嘅化學能。

喺中國，有啲官員有時會用「惡意」嚟形容一啲人民行徑。本來人民法理上有權咁做，但呢啲官員覺得佢哋咁做會對佢哋或社會其他人有所影響，所以就將佢哋嘅行為冠以「惡意」之名，甚至採取約談等行政手段處理。其中部分指控有「惡意上訪」，「惡意討薪」，「惡意返鄉」等。

喺2022年，為咗拯救經濟，中國各地將「救房市」列為要項，軟硬花招盡出。6月17號，青島市薛家島街道辦事處發布「關於做好促進居民購買新建商品房的通知」，其中包括下令調查居民購房意願，仲要求針對「惡意不買房」而且銀行有巨額存款嘅人者，一律約談，結果遭到眾多中國網友訕笑同埋批評。

《梨泰院Class》，係韓國喺2020年1月31號播嘅劇，由金成允導演同趙光真編劇。呢套劇由同名漫畫度改編返嚟，講述咗亞爸喺一次意外度死咗，佢個仔就喺首爾梨泰院開咗間酒館仔，搵害死佢亞爸嘅人報仇嘅故仔。

反應停醜聞，為近代醫藥上一大醜聞，人為藥物大災難。發生喺二十世紀五十年代末到六十年代初，皆因反應停隻藥，亦即沙利度胺，搞到四十六國，上萬蘇蝦畸型，無數胎兒流產。西德藥廠格蘭泰以安眠藥，治理失眠、焦慮、緊張，以及害喜，亦即孕吐。

荃灣享和街血案係2010年7月22號喺香港荃灣享和街90號18樓發生嘅兩母女兇殺案，疑犯簡家良涉嫌嗰日凌晨喺屋企殺咗阿媽同埋阿妹簡仲榆。事後，簡家良去咗荃灣海濱公園遊蕩同𠝹手，又報警自首，俾差人帶返警署。

愛爾蘭三色旗最早係一班同情愛爾蘭獨立運動嘅法國女性喺1848年送畀起義領袖湯馬士·法蘭西斯·米亞嘅禮物。1916年復活節起義期間，三色旗被革命政府採用，喺都柏林郵政總局大樓上面昇起，係三色旗第一次被人用做國家象徵。

1919年，三色旗被新嘅革命政府採用為國家象徵，之後嘅愛爾蘭自由邦同愛爾蘭共和國都採用同一面三色旗做國旗。而喺北愛爾蘭，三色旗被好多民族主義者用做成個愛爾蘭島嘅象徵，甚至連蓋爾運動協會都用三色旗來做成個愛爾蘭島嘅象徵。

有時，有人會用綠、白、金三色來代替綠、白、橙三色，而且有時亦都會有人用金黃色或者其他相似嘅顏色來代替橙色。但係根據總理辦公室嘅規定，伊種做法係「應該要主動阻止嘅」。如果係因為國旗老化而導致甩色嘅話，就應該換過面新嘅國旗。

根據愛爾蘭政府嘅官方解釋，綠色象徵愛爾蘭嘅蓋爾傳統，橙色象徵來自尼德蘭奧倫葉－拿修王室嘅英王威廉三世嘅追隨者，白色象徵希望雙方和平共存。歷史上，用綠色來做愛爾蘭共和主義嘅象徵，可以追溯到18世紀90年代嘅聯合愛爾蘭人會運動。

德干係印度南部，因爲係高原，亦叫德干高原。德干來自梵文Dakkhinapatha，意爲南方。德干範圍，有兩種講法，一種係指南摩多河同訖思特那河之間，此爲中印度。而另一種，係指南摩多河以南，印度半島全境。

佢喺2022年冬季奧林匹克運動會，代表中華人民共和國攞兩面女子自由式滑雪金牌，係呢個項目歷嚟最後生嘅金牌得主。不過喺運動會期間，被外地傳媒揭發擁有中國同美國雙重國籍，理論上違反中共法例，而喺社交媒體回答政治敏感問題時，亦䑛咗嘢，因此惹嚟政治同法律聲討。

坐東向西，面闊三間12.65米，深兩進21.20米，佔地268.2平方。硬山頂，磚木石結構，封簷板刻花草。正脊龍船形，正背面灰塑有祥瑞圖案。五級石春上頭門門面，月台花崗岩欄板，兩邊花崗岩八角柱。擎托抬樑式架樑，木額枋連山牆，駝峰、斗栱擎托橫檁。

國際學生能力評估計劃係一個由經濟合作與發展組織搞嘅對全世界15歲學生學習水準嘅一種測試計劃，最早喺2000年開始，每三年搞一次。呢個計劃係目前世界上最具影響力嘅國際學生學習評價項目嘅其中一個。喺2015年已經有超過53萬名學生代表72個國家參與呢個測試。

泰坦號潛水器失事係指2023年6月18號觀賞鐵達尼號沉船殘骸嘅觀光潛水器泰坦號喺加拿大紐芬蘭島對出嘅北大西洋海底一度失蹤一事，艇入面有5個搭客，到6月22號，搜救隊喺鐵達尼號殘骸四百幾米外發現一個殘骸區，上面有泰坦號嘅其中一啲殘骸，估計泰坦號失蹤嗰陣已經發生內爆，令所有搭客即時罹難。

喺阿里士多德嘅著作形而上學入面，一開始就解釋咗四因說，呢本書係探討個人經驗之上嘅事物原理同原因，並認為呢啲知識先係智慧，因為呢啲知識比感官經驗更加難得，佢哋可以解釋宇宙萬物，而唔單止係單一嘅個體。然後，佢說明咗原因嘅四種涵義，並根據呢樣嘢去解釋或者批評以前哲學所論述嘅原因，提到嘅先哲包括蘇格拉底、阿那克斯美尼、第歐根尼、希帕索斯、赫拉克利特、恩培多卡勒、阿那克薩哥拉、巴門尼德、克拉佐門尼嘅赫爾摩底謨、畢達哥拉斯學派、麥里梭、色諾芬尼、以及佢嘅老師柏拉圖，喺第一冊，第六章，佢根據自己嘅四因說批評柏拉圖嘅理型論，正式同佢老師嘅學說分開。

一般認為 αἴτιον 同 αἰτία 都係同義詞，所以都翻譯為「原因」。但係有啲學者認為，將 αἰτία都翻譯為「原因」係一個誤導，應該將佢翻譯為「解釋」先啱 。亦即係，阿里士多德佢係探討緊事物原因嘅各種合理解釋方法，而呢種合理解釋係人類嘅理智可以達成同埋理解，呢個原則畀經院哲學嗰陣嘅湯瑪斯阿奎那繼承咗。

《漫漫回家路》係一部2016年電影，由Garth Davis執導，Dev Patel、Rooney Mara、David Wenham、妮歌潔曼、Abhishek Bharate、Divian Ladwa、Priyanka Bose、Deepti Naval、Tannishtha Chatterjee、Nawazuddin Siddiqui、Sunny Pawar主演。

蘇珊嫻茜喺倫敦肯星頓出世。阿媽叫 June，係教書先生。阿爸叫 George Kenneth Hampshire，係帝國化工一位董事。兩公婆非正式分咗居，所以阿爸好少喺屋企。蘇珊係愛爾蘭裔，係屋企孻女，有三個家姐同一個大佬。

Ojibwe人，又稱Ojibwa人、Chippewa人，中文音譯奧志布偉人、 奧吉布瓦人、 奧吉布韋族、 歐及布威人或者奇佩瓦人係位於加拿大南部、美國中西部北部同北美大平原嘅一支阿尼什那貝族群。奧志布偉人係屬於亞北極地區同東北林地文化區嘅原住民。

奧志布偉人係美國大峽谷以北人口最多嘅美洲原住民民族。根據美國人口普查局結果，佢地係美國人數最高嘅原住民族裔之一。而喺加拿大，佢地就係僅次於克里人嘅加拿大第二大第一國族。 佢地人口有大概32萬人，其中大約160,000人住喺加拿大、170,742人住喺美國。

靈臺，亦即天文臺、觀星臺、氣象臺，用以觀天監變，唔限於星象，諸如雲氣、天色等，凡天之變都歸佢睇。從而負責靈臺嘅官署，亦叫靈臺。開初為夏人所設，叫清臺，殷人就叫神臺，到周人就叫靈臺，後世又有唔同名，漢設有靈臺。

《求生走佬Family》係喺2017年2月11號上畫嘅日本片，講述主角一家人諗住走佬，離開因為唔知咩原因冇曬電好似廢墟噉嘅東京。編劇、導演係矢口史靖。小日向文世主演。呢套戲參與咗第1屆澳門國際影展嘅競賽項目。

肉靈芝俗稱太歲，係一種未知詳細組成，可能含有細菌、黏菌等生物嘅物體。佢嘅存在、作用同影響喺生物學界一直有爭議，一般發現者都形容佢好似一嚿肉。目前中國民間傳說認為，呢種「太歲」就係古代傳說中喺地底下挖出來嘅「太歲神」。

太歲喺好多中國小說入面都有零零散散嘅記載。喺中國古代，秦始皇派過人三次揾呢種常人所稱嘅長生不老藥。人們推測挖出來嘅肉靈芝係一種「特大型罕見黏菌黏菌複合體」，可能就係《本草綱目》入面嘅「視肉」、「肉芝」，係一種蕈類，含有特殊嘅氨基酸。

歐綠保集團係一間專做廢物處理同回收嘅企業，總部喺德國柏林。旗下有「ALBA」同「Interseroh」兩個品牌，喺德國、歐洲、美國及亞洲都有業務。根據歐綠保公佈，喺2017年，僱用約7500人，全年收入約18億歐元。

歐綠保集團同綜合環保集團合組歐綠保綜合環保有限公司。2015年，ALBA IWS獲環境保護署批出廢電子產品處理設施合約，喺屯門環保園興建「WEEE·PARK」。佢哋會為廢電器電子產品生產者責任計劃入面受管制嘅電器提供免費上門回收服務。

《Deltarune》，係美國獨立遊戲製作人托比·霍士做嘅電子角色扮演遊戲。玩家要控制一個同怪獸一齊生活係地表嘅人類──Kris，並同同班嘅怪獸同學Susie同埋係旅途嗰陣遇到嘅王子Ralsei，扮演拯救世界恢復光暗平衡嘅英雄，一同係被人叫做「黑暗世界」嘅地方冒險。

玩家將會將封印係喺東邊嘅「黑暗湧泉」再返到原本嘅世界做目的，過程之中會遇到被人叫做「暗之民」嘅敵人阻撓玩家封印黑暗湧泉，佢哋會用各種彈幕攻擊玩家，玩家可以用和平主義嘅方式或者暴力嘅手段突破障礙嚟達成結局。

呢個遊戲嘅戰鬥基本上承繼《Undertale》嘅系統，大多都採用回合制，但係玩家多數場合都要同其他非玩家角色組隊作戰，喺同一個回合決定佢哋緊接嘅所有行動。除咗玩家本身有機會選擇戰鬥、防禦、互動或者寬恕，亦都可以操作其他自己隊嘅角色發動特殊攻擊或者施展法術等等嘅技能，咁樣會受制於消耗新嘅TP值百分比。

Interlisp，程式語言一種，為Lisp分支。佢唔單止語言咁簡單，亦包括編程環境。一九六六年開始寫，一九七〇年 叫BBN Lisp。一九七三年，轉到施樂公司，並改名Interlisp，普遍用於人工智能。